MUNICIPIUL CRAIOVA

CONSILIUL LOCAL AL MUNICIPIULUI CRAIOVA                                                                                                    

       HOTĂRÂREA NR.313
privind mandatarea reprezentantului Municipiului Craiova pentru a aproba și a vota, în cadrul Adunării Generale a Asociaților S.C. Piețe și Târguri Craiova S.R.L., înființarea consiliului de administrație și aprobarea duratei contractelor de mandat pentru membrii acestuia
           Consiliul Local al Municipiului Craiova, întrunit în sedinţa ordinară din data de

25.06.2026.

           Având în vedere referatul de aprobare nr.217286/2026, raportul nr.217288/2026 al Direcţiei Servicii Publice și raportul de avizare nr.217620/2026 al Direcției Juridice, Asistență de Specialitate și Contencios Administrativ, prin care se propune mandatarea reprezentantului Municipiului Craiova pentru a aproba și a vota, în cadrul Adunării Generale a Asociaților S.C. Piețe și Târguri Craiova S.R.L., înființarea consiliului de administrație și aprobarea duratei contractelor de mandat pentru membrii acestuia și avizele nr.23/2026 al Comisiei I - Buget Finanţe, Studii, Prognoze şi Administrarea Domeniului, nr.19/2026 al Comisiei III - Servicii Publice, Liberã Iniţiativã şi Relaţii Internaţionale și nr.27/2026 al Comisiei V - Juridică, Administraţie Publică şi Drepturi Cetăţeneşti;

În conformitate cu prevederile Ordonanţei de Urgenţă a Guvernului nr.109/2011 privind guvernanţa corporativă a întreprinderilor publice, cu modificările si completările ulterioare, Hotărârii Guvernului nr.639/2023 pentru aprobarea normelor metodologice de aplicare a Ordonanţei de Urgență a Guvernului nr.109/2011 privind guvernanţa corporativă a întreprinderilor publice, cu modificările si completările ulterioare și Legii nr.31/1990 - Legea societăţilor, republicată, cu modificările şi completările ulterioare;

Potrivit Hotărârilor Consiliului Local al Municipiului Craiova nr.24/2011, cu modificările și completările ulterioare și nr.138/2026;

În temeiul art.129 alin.2 lit. d, coroborat cu alin.7 lit. n, art.132, art.139 alin.3 lit. h, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările și completările ulterioare;
                                                         HOTĂRĂŞTE:

Art.1. Se aprobă forma de administrare a  S.C. Piețe și Târguri Craiova S.R.L., prin Consiliul de Administrație, format din 3 membri.
Art.2. Se aprobă durata contractelor de mandat ale membrilor Consiliului de Administrație, de 4 ani, de la data semnării acestora de către părți.
Art.3. Se aprobă actul constitutiv actualizat al S.C. Piețe și Târguri Craiova S.R.L., prevăzut în anexa care face parte integrantă din prezenta hotărâre.
Art.4. Se aprobă contractele de mandat ce urmează a fi încheiate cu membrii Consiliului de Administrație.

Art.5. Se aprobă mandatarea reprezentantului Municipiului Craiova, dl. Pîrvu Nelu, să aprobe, să voteze și să semneze, în Adunarea Generală a Asociaților S.C. Piețe și Târguri Craiova S.R.L., actul constitutiv actualizat și contractele de mandat. 
Art.6. Se aprobă modificarea, în mod corespunzător, a Hotărârii Consiliului Local al Municipiului Craiova nr.24/2011, cu modificările și completările ulterioare.
Art.7. Se împuternicește dl.Mărăcine Alin-Mădălin, administrator al S.C. Pieţe şi Târguri Craiova S.R.L., să efectueze cuvenitele mențiuni la Oficiul Registrului Comerțului de pe lângă Tribunalul Dolj.
            Art.8. Primarul Municipiului Craiova, prin aparatul de specialitate: Compartimentul Administraţie Publică Locală şi Relaţii cu Consiliul Local, Direcţia Servicii Publice, dl. Pirvu Nelu, dl. Mărăcine Alin-Mădălin şi S.C. Piețe și Târguri S.R.L. vor aduce la îndeplinire prevederile prezentei hotărâri.

